English: In the spirit of positivity, I will say at the outset that I sympathise with the Minister, to the extent that the pandemic, of course, has had a very great impact on the broader context and on all of our capacity to look at health and care in the longer term. And that pressure on capacity, of course, is very real. We see it in the fatigue of our staff, in the financial pressures, the unprecedented pressures on public coffers in this acute period of responding to the pandemic. But, for me, that gives us even more reason to act. That's what the experience of the last year has done: we have seen more plainly than ever the lack of status, attention and investment that there's been in social care. We have seen the lack of respect to care staff. We've had clear evidence that our health services are unsustainable and are overly reliant on the goodwill of staff. They're far too often in crisis management mode and facing staffing problems that should have been resolved years ago. So, whilst a Plaid Cymru Government would want to put an urgent action plan in place to restore services post COVID, we wouldn't want to come back to the situation we were in, but to transform services for the longer term, and that in the current climate is a huge challenge. Now, at the heart of our plans is the creation of new health and care services, providing clear frameworks as to how health boards and local authorities deliver health and care in a seamless way with integrated budgeting, and that means treating health and care staff at the same level, the same conditions and wage grades, whether they are care or health workers. And the other key part of this, of course, is what we have before us today, namely the future of social care and how we pay for it. Quite simply, we must now move to providing free care where it's required, just as healthcare is provided. How does it still make sense that someone with dementia has to pay, but somebody with another illness, such as cancer, doesn't? And I'm not for one minute saying this is going to be easy, or it would have been done many years ago, I'm sure. Indeed, the Minister himself has outlined some of the challenges that we face, including, of course, the expected increases in the cost of care in years to come. But do bear in mind that that's an increase at that rate if we keep things as they are today. And we do have to include, as part of the equation on costs, what we should be aiming to save through revolutionising the way we think about the preventative agenda, keeping people fitter, living more independently for longer. I'm very grateful to Age Cymru for summarising very well what their vision is in a statement that appeared in my inbox today. It's a mirror of what I want to see. This is a question of fairness at a fundamental level. We need fairness as to who pays and how we pay, and they note, among their core principles, that the risk must be shared across society. Of course, there's more than one way of sharing that risk. I am still convinced that this could be included in the general taxation system if we look at it as part of a health and care landscape that is transformed, and that's how I want to deliver this. But, of course, we will consider all options in Government. My question simply is: does the Minister agree with me that the time has now come at last to take action in this area, and that there are challenges to overcome, not to ignore?
Welsh: Yn ysbryd bod yn bositif, mi ddywedaf i, i ddechrau, fy mod i'n cydymdeimlo, yn sicr, efo'r Gweinidog, i'r graddau bod y pandemig, wrth gwrs, wedi cael impact dwys iawn ar y cyd-destun ehangach ac ar ein capasiti ni i gyd i bwyso a mesur yr hirdymor ar gyfer iechyd a gofal. Ac mae'r pwysau yna ar gapasiti, wrth gwrs, yn bwysau go iawn. Rydym ni yn ei weld o ym mlinder ein staff ni. Rydym ni'n ei weld o yn y pwysau ariannol digynsail sydd yna ar y coffrau cyhoeddus yn y cyfnod acíwt yma o hyd o ymateb i'r pandemig. Ond i mi, rhoi mwy o reswm i ni weithredu, nid llai, mae profiad y flwyddyn ddiwethaf. Rydym ni wedi gweld yn blaenach nag erioed y diffyg statws, y diffyg sylw a buddsoddiad sydd wedi mynd i mewn i ofal cymdeithasol. Rydym ni wedi gweld y diffyg parch oedd yna i staff gofal. Rydym ni wedi cael prawf cliriach nag erioed bod ein gwasanaethau iechyd ni'n anghynaliadwy, yn or-ddibynnol ar ewyllys da staff, mewn cyflwr o reoli crisis yn llawer rhy aml, ac efo prinder staffio ddylai fod wedi cael ei ddatrys ers blynyddoedd. Felly, tra buasai Llywodraeth Plaid Cymru yn sicr eisiau rhoi cynllun gweithredu brys mewn lle i adfer gwasanaethau ar ôl COVID, nid dod yn ôl i normal fyddai'r nod, ond trawsnewid gwasanaethau ar gyfer yr hirdymor, ac mae hynny yn yr hinsawdd yma, wrth gwrs, yn anferth o her. Wrth galon ein cynlluniau ni, mae creu gwasanaeth iechyd a gofal newydd sy'n cynnig fframweithiau clir, fel rydym ni'n eu gweld nhw, ar gyfer sut mae byrddau iechyd a Llywodraeth leol yn delifro iechyd a gofal mewn ffordd unedig, seamless, efo cyllidebau wedi'u huno, ac ati. Mae hynny'n golygu trin y gweithlu iechyd a gofal ar yr un lefel, yr un amodau a graddfeydd cyflogau, p'un ai ydyn nhw'n weithwyr gofal neu iechyd. A'r rhan arall cwbl allweddol i hyn wedyn, wrth gwrs, ydy beth sydd gennym ni o'n blaenau ni heddiw yma, sef dyfodol gofal cymdeithasol a sut rydym ni'n talu amdano fo. Yn syml iawn, mae'n rhaid i ni symud rŵan at ddarparu gofal am ddim lle mae ei angen o, fel mae gofal iechyd. Sut mae hi'n gwneud synnwyr o hyd bod rhywun efo dementia yn gorfod talu, a rhywun efo salwch arall, fel canser, ddim? A dwi ddim am eiliad yn dweud bod hyn am fod yn hawdd, neu buasai o wedi'i wneud ers talwm, mae'n siŵr. Yn wir, mae'r Gweinidog wedi nodi ei hun rhai o'r heriau sydd gennym ni, yn cynnwys, wrth gwrs, y damcaniaethau ar gyfer y cynnydd mawr mewn costau gofal mewn blynyddoedd i ddod. Ond cofiwch mai cynnydd ar y raddfa yna os ydym ni'n cadw pethau fel maen nhw ydy hynny. Ac mae'n rhaid i ni gynnwys, fel rhan o'r hafaliad ar gostau, yr hyn ddylem ni fod yn anelu i'w arbed drwy chwyldroi'r ffordd rydym ni'n meddwl am yr ataliol, yn cadw pobl i fyw yn fwy ffit, yn fwy annibynnol yn hirach. Dwi'n ddiolchgar iawn i Age Cymru am grynhoi'n dda iawn beth ydy eu gweledigaeth nhw mewn datganiad wnaeth ymddangos yn fy inbox i heddiw. Mae o'n ddrych o beth dwi eisiau ei weld, mewn difrif. Mae hyn yn gwestiwn o degwch cwbl sylfaenol, medden nhw. Mae eisiau tegwch o ran pwy sy'n talu a sut rydym ni'n talu, ac maen nhw'n nodi, ymhlith eu hegwyddorion craidd nhw, bod rhaid rhannu'r risg ar draws cymdeithas. Wrth gwrs, mae yna fwy nag un ffordd o rannu risg. Dwi'n dal yn grediniol bod modd cynnwys hwn o dan y drefn trethiant gyffredinol os ydym ni'n edrych arno fo fel rhan o dirwedd iechyd a gofal sydd wedi ei thrawsnewid, a dyna sut dwi eisiau gwireddu hyn. Ond, wrth gwrs, mi edrychwn ni ar bod opsiwn mewn Llywodraeth. Fy nghwestiwn i'n syml: ydy'r Gweinidog yn cytuno efo fi bod yr amser wedi dod rŵan, o'r diwedd, i weithredu ar hyn, a bod heriau yna i'w goresgyn, nid i'n stopio ni?